CELEX: 32005D0193
Language: sk
Date: 2005-03-08 00:00:00
Title: 2005/193/ES: Rozhodnutie Komisie z 8. marca 2005, ktorým sa mení a dopĺňa rozhodnutie 2004/475/ES, ktorým sa prijíma prechodné opatrenie v prospech určitých zariadení v odvetví produkcie mäsa a mlieka v Slovinsku (oznámené pod číslom dokumentu K(2005) 518) (Text s významom pre EHP)

10.3.2005   
            
            
               SK
            
            
               Úradný vestník Európskej únie
            
            
               L 63/23
            
         
      ROZHODNUTIE KOMISIE
   
   z 8. marca 2005,
   ktorým sa mení a dopĺňa rozhodnutie 2004/475/ES, ktorým sa prijíma prechodné opatrenie v prospech určitých zariadení v odvetví produkcie mäsa a mlieka v Slovinsku
   (oznámené pod číslom dokumentu K(2005) 518)
   (Text s významom pre EHP)
   (2005/193/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 42,
   keďže:
   
               (1)
            
            
               Od prijatia rozhodnutia Komisie 2004/475/ES (1) sa zmenila situácia týkajúca sa zariadení, ktoré využívajú výhody počas prechodného obdobia na dosiahnutie úplného súladu s požiadavkami Spoločenstva.
            
         
               (2)
            
            
               Jedna prevádzka na spracovanie mäsa skončila svoju činnosť 31. decembra 2004.
            
         
               (3)
            
            
               Jedna prevádzka na spracovanie mlieka zo zoznamu zariadení v prechodnom období ukončí svoje činnosti ako vysokokapacitné zariadenie. Zníži sa tak jej produkcia vzhľadom na dosiahnutie súladu s pravidlami stanovenými v právnych predpisoch Spoločenstva pre zariadenia s obmedzenou kapacitou. Preto by sa toto zariadenie malo vypustiť zo zoznamu zariadení v prechodnom období.
            
         
               (4)
            
            
               Tri zariadenia na spracovanie mäsa zo zoznamu zariadení v prechodnom období prejavili značné úsilie vybudovať nové zariadenia. Tieto zariadenia však nemôžu dokončiť svoj modernizačný proces v stanovenom termíne z dôvodu výnimočných technických obmedzení. Preto sa týmto zariadeniam povoľuje dodatočný čas na dokončenie modernizačného procesu.
            
         
               (5)
            
            
               Príloha k rozhodnutiu 2004/475/ES by sa preto mala zodpovedajúcim spôsobom zmeniť a doplniť. Kvôli zrozumiteľnosti by sa mala príloha nahradiť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2004/475/ES sa nahrádza prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 8. marca 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 160, 30.4.2004, s. 78.
   
      PRÍLOHA
      
         
            „PRÍLOHA
            PREVÁDZKARNE NA SPRACOVANIE MÄSA V PRECHODNOM OBDOBÍ
            
                        Č.
                     
                     
                        Veterinárne schvaľovacie číslo
                     
                     
                        Názov a adresa zariadenia
                     
                     
                        Odvetvie: mäso
                     
                     
                        Dátum zosúladenia
                     
                  
                        Činnosti zariadení
                     
                  
                        Čerstvé mäso, bitúnok, rozrábka
                     
                     
                        Mäsové výrobky
                     
                     
                        Chladiarenský sklad
                     
                  
                        1
                     
                     
                        14
                     
                     
                        Meso Kamnik, Kamnik
                     
                     
                        X
                     
                     
                         
                     
                     
                         
                     
                     
                        1.10.2005
                     
                  
                        2
                     
                     
                        19
                     
                     
                        Meso Kamnik, Domžale
                     
                     
                        X
                     
                     
                        X
                     
                     
                         
                     
                     
                        1.10.2005
                     
                  
                        3
                     
                     
                        306
                     
                     
                        Arvaj Anton s.p., Kranj
                     
                     
                        X
                     
                     
                        X
                     
                     
                         
                     
                     
                        1.10.2005“